

KLASA: 320-05/24-01/05

URBROJ: 2158-41-03-24-05

Vladislavci, 28. kolovoza 2024.

**Obavještavaju se poljoprivredna gospodarstva, pravne i fizičke osobe koje su pretrpjele štetu na višegodišnjim nasadima, šumi, ribi i poljoprivrednoj proizvodnji-prirod na području Općine Vladislavci zbog djelovanja nepovoljnih vremenskih uvjeta , dugotrajnog izostanka padalina i visoke temperature, koje su zabilježene tijekom mjeseca srpnja i kolovoza 2024. godine, da je Župan Osječko-baranjske županije dana  27. kolovoza 2024. godine proglasio prirodnu nepogodu sušu.**

Obavještavamo sve osobe (fizičke i pravne) koje imaju oštećenja na višegodišnjim nasadima, šumi, ribi i poljoprivrednoj proizvodnji-prirod uzrokovane sušom da svoju štetu mogu prijaviti Općinskom povjerenstvu za procjenu šteta Općine Vladislavci. Prijava štete se dostavlja u Jedinstveni upravni odjel Općine Vladislavci.

**svakim radnim danom u vremenu od 7,00 do 15,00 sati**

**i to zaključno do 04. rujna 2024. – srijeda  (naknadna prijava nije moguća).**

**Uz prijavu štete je potrebno dostaviti dokaz o vlasništvu ili korištenju**(presliku tablice upisnika ili dr. dokaz o korištenju i površini,  ugovore o zakupu, odnosno vlasničke listove, fotografije učinjene štete ako se posjeduje i sl.), te priloženu izjavu.

Obrazac za prijavu štete možete dobiti u Općini Vladislavci.

Ovjerenu prijavu možete dostaviti osobno, poštom, e-mailom (uz naknadu dostavu poštom).

Za sve informacije možete se obratiti na telefon Jedinstvenog upravnog odjela 391-250.

**Pročelnica**

Gordana Pehar Kovačević, dipl. iur., v. r.